hotchpotch/miracl-hf-unified huggingface dataset:
จำเนียร สันติสุขนิรันดร์
พระคุณเจ้าหลุยส์ จำเนียร สันติสุขนิรันดร์ (30 ตุลาคม พ.ศ. 2485) เป็นบาทหลวงชาวนครพนม อดีตประธานสภาประมุขแห่งบาทหลวงโรมันคาทอลิกแห่งประเทศไทย ปัจจุบันยังดำรงตำแหน่งฝ่ายบริหารหลายตำแหน่งในคริสตจักรโรมันคาทอลิกในประเทศไทย เช่น อัครมุขนายกมิสซังโรมันคาทอลิกท่าแร่-หนองแสง เป็นต้น
อัครมุขนายกจำเนียรเกิดในครอบครัวเกษตรกรชาวนครพนม เมื่อวันที่ 30 ตุลาคม พ.ศ. 2485 บิดาชื่อนายสมเกียรติ มารดาชื่อนางเสาร์ มีพี่น้องรวมตัวท่านเป็น 6 คน ศึกษาชั้นประถมศึกษาที่โรงเรียนหนองแสง จังหวัดนครพนม และจบชั้นมัธยมศึกษาที่โรงเรียนวรธรรมพิทยาคาร (ถูกยุบรวมกับโรงเรียนเซนต์ยอแซฟท่าแร่ ในปี พ.ศ. 2516) จนปี พ.ศ. 2506 พระคุณเจ้าเกี้ยน เสมอพิทักษ์ ประมุขมิสซังท่าแร่ในขณะนั้นได้ส่งท่านไปศึกษาที่เซมินารีใหญ่ชื่อ Collegio Propaganda Fide Roma ณ กรุงโรม ประเทศอิตาลี จนจบปริญญาโทสาขาวิชาปรัชญาและเทววิทยา และรับศีลอนุกรมเป็นบาทหลวง โดยมีสมเด็จพระสันตะปาปาปอลที่ 6 เป็นผู้โปรดศีล พ.ศ. 2513 กลับมาปฏิบัติศาสนกิจที่ประเทศไทย ทำงานจนได้ดำรงตำแหน่งสำคัญต่าง ๆ เช่น ผู้ช่วยอธิการอาสนวิหารอัครเทวดามีคาแอล อธิการโบสถ์นักบุญกาทารีนา อธิการอาสนวิหารอัครเทวดามีคาแอล อุปมุขนายกมิสซังโรมันคาทอลิกท่าแร่-หนองแสง มิชชันนารีประจำประเทศฝรั่งเศส เป็นต้น
กระทั่งวันที่ 22 พฤศจิกายน พ.ศ. 2541 สมเด็จพระสันตะปาปาจอห์น ปอลที่ 2 จึงประกาศแต่งตั้งท่านเป็นมุขนายกมิสซังโรมันคาทอลิกนครสวรรค์ ได้รับการอภิเษกเมื่อวันที่ 23 มกราคม พ.ศ. 2542 โดยมีพระคาร์ดินัลไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ ในขณะนั้นเป็นประธานคณะผู้อภิเษก ต่อมาวันที่ 1 กรกฎาคม พ.ศ. 2548 ท่านจึงได้รับรับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง มีพิธีเข้ารับตำแหน่งในวันที่ 20 สิงหาคม ปีเดียวกัน ท่านดำรงตำแหน่งนี้มาจนปัจจุบัน
ปัจจุบันอัครมุขนายกจำเนียรดำรงตำแหน่งต่าง ๆ ดังนี้
หอยเต้าปูนลายแผนที่
หอยเต้าปูนลายแผนที่ หรือ หอยบุหรี่ (; ) เป็นหอยเปลือกเดี่ยวชนิดหนึ่ง ในวงศ์หอยเต้าปูน (Conidae)
หอยเต้าปูนลายแผนที่ มีเปลือกรูปร่างคล้ายกรวย ปลายวนคล้ายเจดีย์ค่อนข้างแหลม มีสีสันสวยงาม มีขนาดยาวประมาณ 10-15 เซนติเมตร ในเวลากลางวันจะซ่อนตัวอยู่ใต้ทรายในแนวโขดหินหรือแนวปะการัง โดยยื่นงวงออกมาดักจับอาหาร และยื่นซิฟอนเพื่อให้น้ำผ่านเข้าออก
หากินในเวลากลางคืน โดยกินปลาและสัตว์น้ำขนาดเล็กด้วยกันเป็นอาหาร เช่น ดาวทะเล, ไส้เดือนทะเล หรือแม้แต่หอยเต้าปูนด้วยกันเอง ด้วยการใช้พิษล่าเหยื่อ โดยมีถุงน้ำพิษ ซึ่งมีท่อน้ำพิษเปิดออกอยู่ส่วนใกล้บริเวณปาก หอยเต้าปูนลายแผนที่ถือเป็นหอยเต้าปูนที่มีพิษร้ายแรงที่สุด โดยการปล่อยเข็มพิษจะเป็นไปอย่างเชื่องช้า เนื่องจากต้องใช้งวงยึดผิวหนังของเหยื่อก่อน เสร็จแล้วกล้ามเนื้อบริเวณคอหอย และส่วนปากบริเวณงวงพร้อมปล่อยเข็มพิษดันออกมาสู่เหยื่อ ซึ่งเข็มพิษนั้นจะมีน้ำพิษติดมาด้วย ทำให้ได้รับความเจ็บปวด โดยสามารถถึงกับฆ่าสิ่งมีชีวิตขนาดใหญ่กว่าอย่างมนุษย์ได้ด้วย โดยเข็มพิษนั้นสามารถทะลุชุดหรือถุงมือประดาน้ำได้ ก่อให้เกิดความเจ็บปวด ชา บวม และกล้ามเนื้อเป็นอัมพาต สายตาพร่ามัว ระบบหายใจล้มเหลว ซึ่งในปัจจุบันยังไม่มียาขนานใดที่จะเยียวยาหรือรักษาพิษนี้ได้
หอยเต้าปูนลายแผนที่กระจายพันธุ์ในวงที่กว้าง ตั้งแต่ ทะเลแดง, อินโด-แปซิฟิก, ฮาวาย, มาดากัสการ์, มอริเตเนีย, โมซัมบิก
พัก โซ-ย็อน
พัก โซ-ย็อน ( เกิดวันที่ 5 ตุลาคม พ.ศ. 2530) เป็นนักร้องและนักเต้นชาวเกาหลีใต้ อยู่ในตำแหน่งนักร้องเสียงหลักของวง
โซ-ย็อนเกิดเมื่อวันที่ 5 ตุลาคม พ.ศ. 2530 ที่ อันยาง,จังหวัดคยองกี ประเทศเกาหลีใต้ ชื่อเดิมของเธอชื่อ พัก อินจอง (朴仁静)(แต่ในปัจจุบันเปลี่ยนเป็นพัก โซ-ย็อนตามกฎหมายแล้ว) ในปี 2548 เธอได้เข้าแข่งขันและได้รับรางวัล Gold Award (ชนะเลิศ) ในการแข่งขัน CMB Chin Chin Singing Competition โซ-ย็อนได้ศึกษาที่โรงเรียนมัธยมศิลปะฮันยัง ซึ่งเป็นโรงเรียนที่มีชื่อเสียง ตั้งอยู่ที่ อันยัง,จังหวัดคยองกี ประเทศเกาหลีใต้
โซ-ย็อนเคยเป็นเด็กฝึกหัดภายใต้สังกัดเอสเอ็มเอ็นเตอร์เทนเมนต์เพื่อเตรียมตัวที่จะเป็นสมาชิกวงเกิร์ลกรุปเกิลส์เจเนอเรชัน อย่างไรก็ตามเธอได้ออกจากบริษัท 6 เดือนก่อนการเดบิวต์ด้วยเหตุผลส่วนตัว ภายหลังจากที่เดบิวต์กับ ที-อารา เธอได้เปิดเผยในโชว์ Taxi ว่า ณ เวลานั้น เธอรู้สึกว่าโอกาสมาหาเธอง่ายมาก และเธอรู้สึกสองจิตสองใจ ทำให้ทำได้ไม่เต็มที่กับการเตรียมตัวเดบิวต์
โซ-ย็อนเป็นสมาชิกใหม่ลำดับที่สองที่ถูกเพิ่มเข้ามาในวงหลังจากอดีตสมาชิกวงสองคน จีแอและจีวอน ที่ออกจากกลุ่มไปในช่วงกลางปี 2552 ถึงอย่างไรก็ตาม โซ-ย็อนก็ได้อยู่ในตำแหน่งร้องนำของวง เสียงของโซ-ย็อนนั้น ได้รับการยกย่องอย่างกว้างขวางว่าเป็นบุคคลหนึ่งที่เสียงดีที่สุดท่ามกลางไอดอลเกิร์ลกรุปของเกาหลีใต้ เธอได้มีบทบาทสำคัญในรายการโชว์วาไรตี้กีฬา Invincible Baseball
ในปี 2553 โซ-ย็อนได้เข้ารับการรักษาที่โรงพยาบาลอย่างเร่งด่วนภายหลังจากที่ได้บอกว่าไม่สบายขณะที่ถ่ายทำซีรียส์เรื่อง Master of Study และในเวลาต่อมาได้รับการวินิจฉัยว่าเธอได้รับเชื้อไข้หวัด H1N1และทางต้นสังกัดตัดสินใจยุติการทำกิจกรรมอัลบั้มชุด ที่ 1 ของที-อารา Absolute First Album ทั้งหมดในเวลาต่อมา
โซ-ย็อนยังได้ร้องเพลงประกอบภาพยนตร์เรื่อง Death Bell 2: Bloody Camp และซีรียส์ทางช่อง SBS เรื่อง Coffee House
ในปี 2554 โซ-ย็อนได้เข้าเป็นสมาชิกถาวรของรายการวาไรตี้ทางช่อง KBS รายการ 100 Points Out Of 100
โซ-ย็อนยังได้มีส่วนร่วมในการแสดงละครเวทีในเพลงยอดนิยมของที-อารา เพลง Roly-Poly รอบเพรสคอล ซึ่งเปิดทำการแสดงตั้งแต่วันที่ 13 มกราคม ถึงวันที่ 25 กุมภาพันธ์ 2555 ณ โอเปร่าเฮาส์ ของนัมอาร์ตเซ็นตอร์ จังหวัดคยองกี โดยเธอได้บอกไว้ว่าเป็นหนึ่งในความฝันของเธอที่จะไปยืนอยู่บนเวทีและแสดงละครเวที
โซ-ย็อนได้เป็นหัวหน้าวงที-อาราแทนที่ฮโยมิน ตั้งแต่วันที่ 1 มกราคม 2555 ในการโปรโมตเพลง "Lovey-Dovey" โดยเธอเป็นหัวหน้าวงคนที่ 4 ต่อจาก ฮัม อึนจอง,จอง โบรัมและฮโยมิน
ได้มีการยืนยันว่าโซ-ย็อนจะร่วมงานแสดงละครเรื่อง “Haeundae Lovers” โดยรับบทเป็น "อี ควานซุน" โดยมีกำหนดออกอากาศในวันที่ 13 สิงหาคม ต่อจากเรื่อง Big
เมื่อวันที่ 13 สิงหาคม 2555 โซ-ย็อน ประสบอุบัติเหตุรถยนต์พลิกคว่ำได้รับบาดเจ็บ พร้อมสไตลิสต์อีก 2 คน ที่ได้รับบาดเจ็บเช่นกัน เนื่องจากฝนตกฉับพลัน ขณะที่เธอเดินทางไปเมืองปูซาน เกาหลีใต้ เพื่อถ่ายภาพโปรโมตละครของเธอ เรื่อง "Haeundae Lovers" โดยรถยนต์ที่เธอโดยสารมานั้นเกิดเสียหลักเนื่องจากฝนตกถนนลื่น และชนเข้ากับขอบกั้นทาง ก่อนที่รถยนต์ของเธอจะพลิกคว่ำ
วงศ์ปูเสฉวนบก
วงศ์ปูเสฉวนบก (; วงศ์: Coenobitidae) เป็นวงศ์ของสัตว์ไม่มีกระดูกสันหลังจำพวกอาร์โธพอด ในไฟลัมย่อยครัสตาเชียน วงศ์หนึ่ง ใช้ชื่อวิทยาศาสตร์ว่า Coenobitidae
จัดเป็นปูเสฉวนจำพวกที่อาศัยอยู่แต่เฉพาะบนบกที่ใกล้กับชายฝั่งหรือชายทะเลเท่านั้น ไม่อาจจะอาศัยอยู่ในน้ำได้ มิฉะนั้นจะจมน้ำตายได้ เนื่องจากได้วิวัฒนาการตัวเองให้อาศัยและหายใจได้เฉพาะบนบกเท่านั้น แต่กระนั้นปูเสฉวนบกก็ยังต้องการแคลเซียมและเกลือแร่จากน้ำทะเลอยู่ดี
มีทั้งหมด 17 ชนิด แบ่งออกเป็น 2 สกุล คือ
ไทเกอร์ ต.บัวมาศ
ไทเกอร์ ต.บัวมาศ มีชื่อจริงว่า อับดุลเลาะห์ มะสะเระ เกิดเมื่อวันที่ 25 ตุลาคม พ.ศ. 2528 ที่จังหวัดสงขลา เป็นชาวไทยมุสลิม เป็นนักมวยสากลอาชีพชาวไทยรุ่นแบนตัมเวทและซูเปอร์แบนตัมเวท
พระครูปริยัติกิจธำรง (สมหวัง อคฺคเสโน)
พระครูปริยัติกิจธำรง (สมหวัง อคฺคเสโน) ปัจจุบันดำรงตำแหน่งพระสังฆาธิการเป็นเจ้าอาวาสวัดกลางสุรินทร์,รองเจ้าคณะจังหวัดสุรินทร์ ฝ่ายมหานิกาย และตำแหน่งอื่นๆอีกอาทิเช่น,ประธานกลุ่มโรงเรียนพระปริยัติธรรมแผนกสามัญศึกษา กลุ่มที่ ๑๑ รับผิดชอบในเขต ๕ จังหวัด ประกอบด้วย จังหวัดนครราชสีมา จังหวัดชัยภูมิ  จังหวัดบุรีรัมย์ จังหวัดสุรินทร์ และจังหวัดศรีสะเกษ,กรรมการสถานศึกษาโรงเรียนสุรวิทยาคาร ตำบลในเมือง อำเภอเมืองสุรินทร์ จังหวัดสุรินทร์แผนกนักธรรม-บาลี
แผนกสามัญ
ยูฟ่าแชมเปียนส์ลีก ฤดูกาล 2011–12
ยูฟ่าแชมเปียนส์ลีก ฤดูกาล 2011-12เป็นฤดูกาลที่ 57 ของทวีปยุโรป ในการแข่งขันฟุตบอลในระดับ ทวีปยุโรป ของยุโรปทัวร์นาเมนต์ชั้นนำสโมสรฟุตบอลที่จัดโดยยูฟ่าและฤดูกาลในปัจจุบัน 20 ยูฟ่าแชมเปียนรูปแบบของลีก โดยล่าสุดได้ทราบผลการแข่งขันแล้วว่า สโมสรฟุตบอลเชลซี จาก พรีเมียร์ลีก ประเทศอังกฤษ พบกับ สโมสรฟุตบอลบาเยิร์นมิวนิก จาก บุนเดสลีกา ประเทศเยอรมนี โดยจะแข่งกันในวันที่ 19 พฤษภาคม พ.ศ. 2555 เวลา 18.45 น. (ตามเวลาท้องถิ่น) โดยประเทศไทยในเวลา 01.45น.
โดยล่าสุดได้ทราบผลการแข่งขันแล้วว่า สโมสรฟุตบอลเชลซี เสมอ สโมสรฟุตบอลบาเยิร์นมิวนิก ไป 1-1 แล้วจึงได้ต่อเวลาพิเศษไป 30 นาที แต่ทั้งคู่ก็ไม่สามารถทำอะไร แล้วก็ต้องมาดวลจุดโทษกัน ปรากฏว่า เชลซีเป็นฝ่ายชนะบาเยิร์นมิวนิกไป ด้วยประตู 4-3
ย็อน อู-จิน
ย็อน อู-จิน () เกิดเมื่อวันที่ 5 กรกฎาคม พ.ศ. 2527 เป็นนักแสดงและนายแบบชาวเกาหลีใต้ ซึ่งเป็นที่รู้จักจากการรับบทบาท ฮวาง แทพิล ในซีรียส์ของช่อง KBS เรื่อง Ojakgyo Family เขาเริ่มเดบิวต์จากภาพยนตร์สั้นเรื่อง Just Friends กับ อี แจฮุนและตอนนี้เขากำลังจะแสดงในซีรียส์เรื่องใหม่ทางช่อง MBC เรื่อง Arang and the Magistrate โดยแสดงร่วมกับนักแสดงระดับแนวหน้าเช่น ลี จุนกิ และ ชิน มินอา
http://asianwiki.com/Yeon_Woo-Jin
นางงามจักรวาล 1957
นางงามจักรวาล 1957 () เป็นการจัดการประกวดนางงามจักรวาลครั้งที่ 6 จัดเมื่อวันที่ 20 กรกฎาคม พ.ศ. 2500 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 32 คน จากทั่วโลก โดยมี แครอล มอร์ริส นางงามจักรวาล 1956 มองมงกุฏให้กับ เกลดิส เซนเดอร์ สาวงามวัย 17 ปีจากเปรู ครองตำแหน่งนางงามจักรวาลในปีนี้
มี 32 ผู้เข้าประกวด ต่อไปนี้
อรทัย ฐานะจาโร
อรทัย ฐานะจาโร (ชื่อเล่น: เหน่ง) เดิมมีชื่อว่า อรทัย กาญจนชูศักดิ์ เกิดเมื่อวันที่ 13 กุมภาพันธ์ พ.ศ. 2510 ที่ย่านเยาวราช โดยเป็นบุตรสาวของนายส่ง กาญจนชูศักดิ์ (หรือที่รู้จักกันโดทั่วไปว่าแชแม้)โปรโมเตอร์มวยชื่อดังและนักธุรกิจโรงงานผลิตแป้งมันสำปะหลังยี่ห้อ ""ปลามังกร"" กับนางฉลวย กาญจนชูศักดิ์
จบการศึกษาจากโรงเรียนสมถวิล ราชดำริ และคณะครุศาสตร์ จุฬาลงกรณ์มหาวิทยาลัย เอกการบริหารธุรกิจ
เมื่อศึกษาจบแล้ว ได้ช่วยงานในกิจการโรงงานผลิตแป้งมันสำปะหลังซึ่งเป็นกิจการของครอบครัว และมีชื่อเสียงขึ้นมาจากการเป็นโปรโมเตอร์มวยร่วมกับนายส่ง ซึ่งเป็นบิดา และเข้าเป็นโปรโมเตอร์เต็มตัวเมื่อนายส่งถึงแก่กรรมไป โดยอาจเรียกได้ว่า เป็นโปรโมเตอร์หญิงคนแรกของไทย โดยมีนักมวยหลายคนในสังกัด ซึ่งมักจะเป็นนักมวยในช่วงชีวิตท้าย ๆ การชกมวยแล้ว เช่น เมืองชัย กิตติเกษม, โนรี จ๊อกกี้ยิม และต่อศักดิ์ ศศิประภายิม
ได้เข้าสู่แวดวงการเมืองครั้งแรกเมื่อปี พ.ศ. 2537 ด้วยการเป็นสมาชิกสภากรุงเทพมหานคร (ส.ก.) เขตสัมพันธวงศ์ สังกัดพรรคพลังธรรม และได้เป็นสมาชิกสภาผู้แทนราษฎร (ส.ส.) ครั้งแรกในการเลือกตั้งเมื่อปี พ.ศ. 2538 ในเขตสัมพันธวงศ์ พรรคพลังธรรม ซึ่งเป็นยุคที่มี พ.ต.ท.ทักษิณ ชินวัตร เป็นหัวหน้าพรรค
มีตำแหน่งทางการเมืองต่าง ๆ อาทิ ตำแหน่ง ผู้ช่วยโฆษกคณะกรรมาธิการการกีฬา คนที่ 2, ผู้ช่วยโฆษกคณะกรรมาธิการการพลังงาน, คณะกรรมการประสานงานสภาผู้แทนราษฎร และ โฆษกคณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปี, ประจำสำนักเลขาธิการนายกรัฐมนตรี เมื่อปี พ.ศ. 2544
ผู้ช่วยเลขานุการรัฐมนตรีว่าการกระทรวงพาณิชย์ (นายวัฒนา เมืองสุข) เมื่อปี พ.ศ. 2545 และเลขานุการรัฐมนตรีว่าการกระทรวงพาณิชย์ เมื่อปี พ.ศ. 2546, เลขานุการรัฐมนตรีว่าการกระทรวงสาธารณสุข (น.พ.สุชัย เจริญรัตนกุล) เมื่อปี พ.ศ. 2548, เลขานุการรัฐมนตรีว่าการกระทรวงอุตสาหกรรม (นายวัฒนา เมืองสุข) เมื่อปี พ.ศ. 2548 และเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2548 และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2549 และ ส.ส. ในแบบปาร์ตี้ลิสต์ ของพรรคไทยรักไทย ในการเลือกตั้งในปีเดียวกัน
แต่หลังจากนั้นแล้ว การลงเลือกตั้งของอรทัย ก็ไม่ประสบความสำเร็จ ซึ่งหลายครั้งจะต้องพบกับญาติพี่น้องของตนเองซึ่งอยู่ต่างพรรคกัน เช่น อรอนงค์ กาญจนชูศักดิ์
ชีวิตส่วนตัว สมรสกับ พ.อ.ธิติพันธ์ ฐานะจาโร ซึ่งเป็นบุตรชายของ พล.อ.เชษฐา ฐานะจาโร เมื่อปี พ.ศ. 2540 ปัจจุบันมีบุตรธิดารวมทั้งหมด 3 คน
สามเหลี่ยมจิตรลดา
สามเหลี่ยมจิตรลดา เป็นสามเหลี่ยมกลับรถจักรเพียงแห่งเดียวในประเทศไทยที่ยังมีการใช้งาน ตั้งอยู่ในเขตราชเทวี กรุงเทพมหานคร อยู่ระหว่างสถานีรถไฟกรุงเทพ - สถานีรถไฟจิตรลดา
สามเหลี่ยมจิตรลดา ประกอบด้วยทางรถไฟที่เป็นรางทางตรง (ฐานสามเหลี่ยม) อยู่ในแนวเหนือ-ใต้ (สามเสน-กรุงเทพ) กับด้านประกอบมุมยอดเป็นทางโค้ง
สามเหลี่ยมจิตรลดาช่วยให้การเดินรถระหว่างกรุงเทพ-สามเสน และมักกะสัน ทำได้ทุกทิศทาง โดยไม่ต้องกลับทิศขบวนรถ มีมุมด้านเหนือ อยู่ที่ถนนศรีอยุธยา (ใกล้แยกเสาวนี) มุมด้านใต้อยู่ที่ถนนเพชรบุรี (แยกยมราช) และมุมด้านตะวันออก อยู่ที่ถนนพระราม 6 (ใกล้แยกอุรุพงษ์) ระยะทางยาวด้านละประมาณ 700-800 เมตร ตรงกลางสามเหลี่ยม มีสระขนาดใหญ่ ชื่อว่า "สระแก้ว"
แยกออกจากเส้นทางสายหลักที่ถนนศรีอยุธยา (ใกล้แยกเสาวนี) โค้งเลียบถนนกำแพงเพชร 5 บรรยากาศข้างทางเป็นป่าไม้หย่อม ๆ บรรจบกับโค้งด้านใต้ที่สถานีรถไฟมักกะสัน (ก่อนถึงมักกะสัน รางในโค้งที่ 2 จะขนานกัน ทำให้มีลักษณะคล้ายทางคู่) มีรถไฟผ่านเพียงวันละ 1 ขบวน ไม่นับรวมรถสินค้า คือ ขบวนรถชานเมืองที่ 376 รังสิต - หัวตะเข้ ในเวลารุ่งเช้า
แยกออกจากเส้นทางสายหลักที่ถนนเพชรบุรี (แยกยมราช) โค้งเลียบทางด่วนพิเศษศรีรัช บรรยากาศข้างทางเป็นชุมชนแออัด ขบวนรถไฟที่ผ่านได้แก่ รถไฟสายตะวันออกทุกขบวน
โค้งรถไฟทั้ง 2 จะมาขนานกันที่ถนนพระราม 6 (ใกล้แยกอุรุพงษ์) ทำให้ดูเหมือนเป็นทางคู่ และรางจะบรรจบกันที่สถานีรถไฟมักกะสัน
โค้งด้านเหนือจะมีการกำหนดพิกัดเสาโทรเลขล้อกับโค้งด้านใต้
พิกัดเสาโทรเลขที่เลขน้อยที่สุดของโค้งด้านเหนือคือ 2/7 พอเลยเสาโทรเลขที่ 2/7 สายโทรเลขก็ไปเชื่อมกับเสาโทรเลขที่ 2/15 ของทางรถไฟสายเหนือ ณ หอประแจจิตรลดา
ข้าวกข5
ข้าวกข5 () เป็นสายพันธุ์ข้าวที่มีถิ่นกำเนิดในประเทศไทย ได้จากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูลที่สถานีทดลองข้าวบางเขน เมื่อปี พ.ศ. 2508 จนได้สายพันธุ์ BKN6517-9-2-2
เมื่อปี พ.ศ. 2508 ที่สถานีทดลองข้าวบางเขน ได้ทำจากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูล จนได้สายพันธุ์ BKN6517-9-2-2 และรับรองข้าวสายพันธุ์นี้เมื่อวันที่ 2 เมษายน พ.ศ. 2516
เป็นข้าวเจ้าต้นสูง สูงประมาณ 145 เซนติเมตร พันธุ์ข้าวไวต่อช่วงแสงเล็กน้อย เหมาะที่จะปลูกเป็นข้าวนาปี ถ้าปลูกตามฤดูกาลจะเก็บเกี่ยวได้ปลายเดือนพฤศจิกายน แต่ถ้าปลูกในฤดูนาปรังหรือไม่ปลูกตามฤดูกาล อายุจะอยู่ระหว่าง 140-160 วัน ทั้งนี้ขึ้นอยู่กับเดือนที่ปลูก ลำต้นสีม่วง มีรวงยาว ต้นแข็งไม่ล้มง่าย ระยะพักตัวของเมล็ดประมาณ 6 สัปดาห์ เมล็ดข้าวเปลือกสีฟางก้นจุด ท้องไข่น้อย สามารถปลูกได้ในที่ลุ่ม น้ำลึกไม่เกิน 50 เซนติเมตร และจัดเป็นข้าวทนน้ำลึก (ไม่เกิน 1 เมตร)
อุปมุขนายก
อุปมุขนายก () หรือวิคาร์เจนรัล คริสต์ศาสนิกชนโรมันคาทอลิกในประเทศไทยเรียกว่า "อุปสังฆราช" เป็นตำแหน่งผู็ช่วยมุขนายกในการปกครองมุขมณฑล ตำแหน่งนี้มีใช้ในบางนิกาย เช่น โรมันคาทอลิก แองกลิคัน ถ้าเป็นนิกายออร์ทอดอกซ์เรียกว่าโปรโตซินเซลลุส (protosyncellus)
แม้ว่าประมวลกฎหมายพระศาสนจักร ค.ศ. 1983 จะไม่ได้ระบุความแตกต่างระหว่างอุปมุขนายก (vicar general) และผู้ช่วยมุขนายก (episcopal vicar) ไว้ แต่ในทางปฏิบัติมุขมณฑลต่าง ๆ จะแยกสองตำแหน่งนี้ออกจากกัน โดยอุปมุขนายกตามปกติจะมีเพียงองค์เดียวในแต่ละมุขมณฑล (เว้นแต่จะมีเหตุจำเป็นต้องแต่งตั้งเพิ่ม) เพื่อช่วยมุขนายกในด้านการปกครองมุขมณฑล อุปมุขนายกจึงถือเป็นเจ้าหน้าที่ระดับสูงสุดของมุขมณฑลรองจากมุขนายกเท่านั้น แต่ผู้ช่วยมุขนายกในแต่ละมุขมณฑลจะถูกตั้งไว้หลายตำแหน่งเพื่อช่วยเหลือมุขนายกประจำมุขมณฑลในด้านงานอภิบาล (pastoral care) ต่าง ๆ เช่น มิสซังโรมันคาทอลิกเชียงใหม่นอกจากมีอุปมุขนายก 1 องค์แล้วยังมีผู้ช่วยมุขนายกอีก 6 องค์ ได้แก่
ในคริสตจักรโรมันคาทอลิก มุขนายกประจำมุขมณฑลเท่านั้นมีสิทธิ์แต่งตั้งและถอดถอนอุปมุขนายกและผู้ช่วยมุขนายก และผู้ได้รับการแต่งตั้งต้องมีคุณสมบัติดังนี้
ดรามา (ประเทศกรีซ)
ดรามา (Δράμα [ˈðrama]) ในภาษาโบราณว่า ดราเบสกุส (Δράβησκος) เป็นเมืองและเทศบาลในทางตะวันออกเฉียงเหนือของประเทศกรีซ เมืองดรามาเป็นเมืองหลวงของเขตการปกครองดรามาที่ตั้งอยู่ภายในเขตมาเคโดเนียตะวันออกและเธรซ ประชากรในเมืองมี 42,501 คน (2544)
อูไน เอเมรี
อูไน เอเมรี เอตเชโกเยน (; เกิดเมื่อวันที่ 3 พฤศจิกายน ค.ศ. 1971 ในเมืองออนดาร์ริเบีย ประเทศสเปน) เป็นอดีตนักฟุตบอลและผู้จัดการทีมฟุตบอลชาวสเปน ปัจจุบันเป็นผู้จัดการอาร์เซนอลในพรีเมียร์ลีกอังกฤษโดยเซ็นสัญญาคุมทีมเป็นเวลา 2 ปี
เอเมรีเริ่มเล่นฟุตบอลตั้งแต่วัย 19 ปี เคยเล่นในเซกุนดาดิบิซิออนในประเทศสเปน โดยเล่นไป 281 นัด ทำประตูไปได้ 13 ประตู โดยเอเมรีถนัดในตำแหน่งกองกลาง แล้วได้เลิกเล่นฟุตบอลไปในปี ค.ศ. 2004 แล้วหันมาทำงานเป็นผู้จัดการทีมแทน โดยสร้างชื่อเสียงมากับเซบิยาในลาลิกา ในฐานะที่พาเซบิยาเป็นแชมป์ยูโรปาลีก ถึง 3 ปีซ้อน
ในเดือนพฤษภาคม ค.ศ.2018 เอเมรีได้เข้ามาเป็นผู้จัดการทีมอาร์เซนอล ในพรีเมียร์ลีก ของอังกฤษแทนอาร์แซน แวงแกร์ ผู้จัดการคนก่อน
ไมเคิล ดอว์สัน
ไมเคิล ริชาร์ด ดอว์สัน () เกิดเมื่อวันที่ 18 พฤศจิกายน ค.ศ. 1983 เป็นนักฟุตบอลชาวอังกฤษ เกิดในเมือง นอร์ทฮอลเอิลตัน ดาวน์ซันเคยเล่นให้กับ สโมสรฟุตบอลนอตทิงแฮมฟอเรสต์ มาก่อนโดยได้มีโอกาสลงเล่นตัวจริงถึง 92 นัด ทำประตูไปได้ 7 ประตู ซึ่งเขาเป็นกองหลังคนเดียวที่ทำประตูเยอะที่สุดในฤดูกาล 2004-05 ตอนอยู่กับ สโมสรฟุตบอลนอตทิงแฮมฟอเรสต์ และในฤดูกาล 2004-05 เขาได้ย้ายไปอยู่กับ สโมสรฟุตบอลทอตนัมฮอตสเปอร์ ใน พรีเมียร์ลีก โดยเขาได้รับตำแหน่งในการเป็น รองกัปตันทีมของ สโมสรฟุตบอลทอตนัมฮอตสเปอร์ ดอว์สันถนัดในตำแหน่ง กองหลัง และ บางครั้งยังเล่นเป็น เซ็นเตอร์แบ็ก และเขายังเล่นให้กับ ฟุตบอลทีมชาติอังกฤษ
เอจออฟเอ็มไพร์สออนไลน์
เอจออฟเอ็มไพร์สสออนไลน์ (; อักษรย่อ: AoEO) เป็นเกมคอมพิวเตอร์แนวกลยุทธ์เรียลไทม์อิงประวัติศาสตร์ ซึ่งเปิดตัว ณ วันที่ 16 สิงหาคม ค.ศ. 2011 พร้อมกับการดาวน์โหลดดิจิตอลและการจำหน่ายปลีก โดยได้อิงกับเกมซีรีส์ "เอจออฟเอ็มไพร์ส" ซึ่งเดิมได้รับการพัฒนาโดย บริษัทโรบอทเอนเตอร์เทนเมนท์ แต่วันที่ 24 กุมภาพันธ์ ค.ศ. 2011 ก็ได้มีการประกาศว่า แก๊สพาวเวอร์เกม ผู้สร้าง "ซูพรีมคอมมานเดอร์" ได้ครอบครองการผลิตแทน เกมได้รับการเผยแพร่โดยบริษัทไมโครซอฟท์
"เอจออฟเอ็มไพร์สสออนไลน์" มีลักษณะรูปแบบการเล่นจำนวนมาก เฉกเช่นเดียวกับในภาคก่อนหน้าของซีรีส์ ด้วยการเพิ่ม เมืองหลักที่ดำเนินโดยผู้เล่นแบบออฟไลน์, การค้นหาแบบมัลติเพลย์เยอร์ร่วมมือกัน, การศึก และการค้าขาย เกมนี้มีความพยายามในการผสมรูปแบบกลยุทธเรียลไทม์ (RTS) เข้ากับการเล่นเกมออนไลน์มัลติเพลย์เยอร์ที่มีผู้เล่นหลายคนเข้ามาเล่นในเวลาเดียวกัน เกมยังได้เพิ่มเนื้อหาใหม่ในปริมาณที่ดี ดังเช่น ไอเท็มการศึกด้วยวัสดุที่ได้รับมา
"เอจออฟเอ็มไพร์สออนไลน์" ดำเนินงานภายใต้ชื่อ "โปรเจกต์เอส" ซึ่งเป็นเกมแรกที่ได้รับการพัฒนาโดยโรบอทเอนเตอร์เทนเมนท์ ซึ่งเป็นบริษัทที่ก่อตั้งโดยอดีตสมาชิกทีมเอนเซมเบิลสตูดิโอส์ผู้สร้างเกมชุด "เอจออฟเอ็มไพร์ส" เกมได้รับการประกาศถึงอย่างเป็นทางการ ณ วันที่ 16 สิงหาคม ค.ศ. 2010 บริษัทโรบอทได้รับการว่าจ้างโดยไมโครซอฟท์สำหรับการพัฒนาเกมเป็นระยะเวลากว่า 24 เดือน โดยทั้งสตูดิโอต่างมุ่งเน้นมายังโครงการนี้เพียงโครงการเดียว ในความพยายามเพื่อที่จะได้รับทุนเริ่มต้นสำหรับโครงการอื่นในอนาคตของโรบอทต่อไป
"เอจออฟเอ็มไพร์สสออนไลน์" ได้รับความคิดเห็นในเชิงบวกโดยทั่วไป โดยได้รับคะแนนรวมที่ 71 คะแนนจากเว็บไซต์เมต้าคริทิค นักวิจารณ์บางรายยกย่องด้านภารกิจสหกรณ์, กราฟิก และรูปแบบการเล่นที่คุ้นเคยของ "เอจออฟเอ็มไพร์ส"
กบนา
กบนา (; ; ) เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)
ลักษณะผิวด้านหลังมีสีน้ำตาลจุดดำ ผิวหนังขรุขระมีรอยย่น ที่ริมฝีปากมีแถบดำ ใต้คางมีจุดดำ หรือแถบลายดำ เมื่อโตเต็มที่มีน้ำหนัก 200–400 กรัม กบนาตัวเมีย มีขนาดโตกว่าตัวผู้ ตัวเมียพร้อมที่จะผสมพันธุ์ท้องจะมีลักษณะอูมเคลื่อนไหวช้าและข้างลำตัวจะมีตุ่มเมื่อคลำดูมีลักษณะ สากมือ ตุ่มที่ด้านข้างลำตัวแสดงถึงความพร้อมของตัวเมีย กบนาตัวผู้ มีขนาดเล็กกว่าตัวเมีย มีน้ำหนักประมาณ 150– 50 กรัม เมื่อโตเต็มที่และพร้อมที่จะผสมพันธุ์จะมองเห็นถุงเสียง เป็นรอยย่นสีดำที่ใต้คาง ถุงเสียงเกิดจากการที่กบนาตัวผู้ส่งเสียงร้องเรียกตัวเมียในช่วงฤดูผสมพันธุ์ ตัวผู้พร้อมที่จะผสมพันธุ์ในช่วงนี้ลำตัวจะมีสีเหลือง นิ้วเท้าด้านหน้าจะมีตุ่มที่ขยายใหญ่ขึ้น มองเห็นได้ชัดเจน ตุ่มนี้มีประโยชน์ในการใช้เกาะตัวเมียและตุ่มนี้จะหายไปในช่วงนอกฤดูผสมพันธุ์ โดยมีช่วงฤดูผสมพันธุ์อยู่ที่ระหว่างเดือนมีนาคมไปจนถึงเดือนกันยายน เข้าสู่วัยเจริญพันธุ์เมื่อมีอายุได้ 1 ปี วางไข่ครั้งละ 1,500–3,000 ฟอง ต่อครั้ง ระยะการฟักไข่กลายเป็นลูกอ๊อดใช้เวลา 24–36 ชั่วโมง ลูกอ๊อดพัฒนาไปเป็นลูกกบใช้เวลา 28–45 วัน โดยลูกอ๊อดมีลำตัวสีเขียว
พบกระจายพันธุ์ในพื้นที่ชุ่มน้ำต่าง ๆ เช่น นาข้าวในภูมิภาคเอเชียตะวันออกและเอเชียอาคเนย์ สำหรับในประเทศไทยพบได้ทุกภาค โดยเป็นกบชนิดที่นิยมบริโภคกันเป็นอาหารมาอย่างช้านาน มีการเพาะขยายพันธุ์เป็นสัตว์เศรษฐกิจ ในตัวที่มีผิวสีเผือกขาวหรือสีทองอาจเลี้ยงเป็นสัตว์เลี้ยงได้
โยบานิ โดส ซานโตส
โยบานิ โดส ซานโตส รามิเรซ () เกิดวันที่ 11 พฤษภาคม ค.ศ. 1989 เป็นนักฟุตบอลชาวเม็กซิโก ซานโตสเคยเล่นกับสโมสรฟุตบอลบาร์เซโลนาในลาลิกาของสเปนทั้งชุดเยาวชน และมืออาชีพมาก่อน ก่อนที่จะย้ายมาเล่นกับสโมสรฟุตบอลทอตนัมฮอตสเปอร์ในพรีเมียร์ลีกของอังกฤษและลอสแอนเจลิส แกแลกซีในเมเจอร์ลีกซอกเกอร์ของสหรัฐอเมริกาในปัจจุบัน โดยเขาถนัดในตำแหน่งกองกลางและกองกลางตัวรุก
แดนนี โรส (นักฟุตบอลเกิดปี พ.ศ. 2533)
แดเนียล ลี โรส หรือ แดนนี โรส (เกิดเมื่อวันที่ 2 กรกฎาคม ค.ศ. 1990 ที่เมืองดอนคาสเตอร์) เป็นนักฟุตบอลชาวอังกฤษ ตำแหน่ง กองหลังและปีกซ้าย ปัจจุบันเล่นให้กับสโมสรฟุตบอลทอตนัมฮอตสเปอร์ในพรีเมียร์ลีก
อาหารลาว
อาหารลาวมีความแตกต่างจากภูมิภาคอื่นๆ ในเอเซียตะวันออกเฉียงใต้อาหารลาวให้อิทธิพลแก่อาหารในภาคตะวันออกเฉียงเหนือของไทยเป็นอย่างมาก และอิทธิพลของอาหารลาวก็แผ่ไปถึงประเทศกัมพูชา และภาคเหนือของไทย ( ล้านนา ) อาหารหลักของลาวได้แก่ข้าวเหนียว ซึ่งจะรับประทานด้วยมือในความเป็นจริงชาวลาวจะรับประทานข้าวเหนียวมากกว่ากลุ่มใด ๆ ในโลก ข้าวเหนียวถือว่าเป็นสิ่งสำคัญที่หมายถึงการเป็น "ชาวลาว" ชาวลาวหลายคนมักเรียกตนเองว่า"ลูกข้าวเหนียว" ซึงแปลว่า "เด็ก หรือ ลูกหลานของข้าวเหนียว" ข่า,ตะไคร้ และ ปลาแดก(ปลาร้าในชื่อไทย) เป็นส่วนประกอบที่สำคัญในอาหารลาว อาหารลาวที่มีชื่อเสียงที่สุดคือ ลาบ ( ลาว : ລາບ ; อังกฤษ ： laap ) โดยนำเนื้อสัตว์ที่ยังดิบผสมคลุกเข้ากับเครื่องเทศ และอาหารหลักของลาวอีกอย่างคือ ตำหมากหุ่ง ( ลาว : ຕໍາໝາກຫຸ່ງ ；อังกฤษ ：Tam mak Hoong ) โดยนำมะละกอ ( ลาว： ໝາກຫຸ່ງ ；หมากหุ่ง ) มาตำลงพร้อมพริก กระเทียม มะเขือเทศ มะนาว และอื่น ๆ ตำหมากหุ่ง หรือชื่อเรียกที่เป็นที่รู้จักกันมากคือ ส้มตำ
อาหารลาวจะมีความแตกต่างกันไปตามภูมิภาคต่าง ๆ และยังคงมีอิทธิพลของอาหารฝรั่งเศสซึ่งเคยเป็นเจ้าอาณานิคมหลงเหลืออยู่และยังเป็นที่นิยมในลาว โดยเฉพาะข้าวจี่ปาเต้ หรือข้าวจี่ลาวที่นำขนมปังฝรั่งเศสมายัดไส้ต่างๆ เช่น หมูยอ หมูหยอง แจ่วบอง ผักสด ซึ่งก็แตกต่างกันไปตามภูมิภาค ข้าวจี่ปาเต้นี้ยังเป็นที่นิยมในประเทศแถบอินโดจีนอย่างเวียดนามและกัมพูชาอีกด้วยโดยทั่วไปชาวลาวมีกจะทำอาหารโดยใช้เตาถ่าน โดยมีถ่านเป็นเชื่อเพลิง และจะมีหวดไว้สำหรับนึ่งข้าวเหนียว และครกกับสากเป็นเครื่องครัวที่ขาดไม่ได้ในลาว
เขียดจิก
เขียดจิก หรือ กบบัว หรือ เขียดเขียว หรือ เขียดบัว (; ) เป็นสัตว์ครึ่งบกครึ่งน้ำขนาดเล็ก ชนิดหนึ่ง ในวงศ์กบนา (Ranidae)
มีลำตัวด้านหลังและด้านข้างลำตัวสีเขียว ขอบด้านล่างของด้านข้างลำตัวสีน้ำตาลเข้ม และมีจุดสีเข้มกระจายอยู่ที่ด้านข้างลำตัวกับบนหลังทางส่วนท้ายของลำตัว ขอบปากบนสีขาว ด้านท้องสีขาว แผ่นเยื่อแก้วหูสีน้ำตาล ขาหน้าและขาหลังสีน้ำตาลและมีแถบสีเข้มพาดตามความยาวของขา
ขาหน้าเรียวและนิ้วตีนยาว ขาหลังเรียวยาวและนิ้วตีนยาว เมื่อพับขาหลังแนบกับลำตัวไปทางด้านหน้า ข้อตีนอยู่ในตำแหน่งช่องเปิดจมูก นิ้วตีนหน้าไม่มีแผ่นหนังระหว่างนิ้ว นิ้วตีนหลังมีแผ่นหนังเกือบเต็มความยาวนิ้ว
มีขนาดจากปลายปากถึงรูก้นประมาณ 70 มิลลิเมตร ลำตัวเรียว ผิวหนังลำตัวเรียบ มีแผ่นหนังหนา สีขาวหรือสีครีมขอบสีน้ำตาลเข้มค่อนข้างกว้างอยู่ที่ขอบด้านนอกลำตัว แผ่นหนังนี้เริ่มต้นจากด้านท้ายตาไปที่ส่วนต้นขาหลัง
ลูกอ๊อดมีขนาดตัวปานกลาง ลำตัวยาวและหัวแบน ด้านหลังสีเขียว ท้องและด้านข้างลำตัวสีน้ำตาลและมีลายร่างแหสีน้ำตาลเข็มที่ข้างตัว หางยาวและมีกล้ามเนื้อแข็งแรง แผ่นครีบหางใหญ่และมีลวดลายเป็นร่างแหสีน้ำตาลเข้ม ปากอยู่ด้านล่างแต่ค่อนข้างสูงขึ้นมาทางด้านหน้าของส่วนหัว ช่องปากเล็ก มีตุ่มฟัน ขอบของจะงอยปากบนและของจะงอยปากล่างมีรอยหยัก จะงอยปากล่างใหญ่กว่าจะงอยปากบน ลูกอ๊อดมีนิสัยการกินอาหารแบบผู้ล่าและมีพฤติกรรมล่าเหยื่อที่อยู่ในน้ำ
จัดได้ว่าเป็นสมาชิกในวงศ์นี้ที่มีขนาดเล็ก มักอาศัยอยู่ในแหล่งน้ำที่มีกอพืชน้ำขึ้นหนาแน่น เช่น บัว, จอกแหน, ผักตบ เป็นต้น หากินในเวลากลางคืน มีความว่องไวมาก พบกระจายพันธุ์ในภูมิภาคเอเชียอาคเนย์ ในประเทศไทยพบได้ทุกภาค
เขียดจิก มีเสียงร้อง ""จิ๊ก ๆๆๆๆๆ"" ประกอบกับมักหลบซ่อนอยู่ตามกอบัว อันเป็นที่มาของชื่อ
มุ่งสู่ดาว ก้าวตามฝัน
ละครเรื่องนี้เป็นที่นิยมในหมู่วัยรุ่นและได้รับเรตติงในช่วง 18 ถึง 20 เปอร์เซ็นต์ในช่วงระยะเวลาสองเดือน ตอนพิเศษที่แสดงใน "ดรีมไฮต์สเปเชียลคอนเสิร์ต" จัดแสดงใกล้กับกรุงโซลได้รับการออกอากาศเมื่อวันที่ 1 มีนาคม 2011 ในวันรุ่งขึ้นหลังจากละครจบลง
ละครภาคต่อ "ทะยานสู่ฝัน บัลลังก์แห่งดาว" ออกอากาศในอีก 1 ปีต่อมาโดยใช้นักแสดงชุดใหม่
มีนักเรียนจำนวน 6 คนที่ต้องการเข้าไปเรียนในโรงเรียนสอนศิลปะและการแสดงคิรินเพื่อที่จะได้บรรลุเป้าหมายของพวกเขาทั้ง 6 ที่จะต้องกลายเป็นดาวในวงการเพลงและนักแสดงเกาหลี ในช่วงที่เรียนนักเรียนได้ฝึกทักษะและพัฒนาตนเองของพวกเขาขึ้นเรื่อย ๆ และเริ่มมีความรักซึ่งกันและกันในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
ฟรุตนินจา
ฟรุต นินจา เป็นวิดีโอเกมผลิตโดยค่าย ฮาล์ฟบริก สตูดิโอส ในเมืองบริสเบน ประเทศออสเตรเลีย วางจำหน่ายครั้งแรกในวันที่ 21 เมษายน ค.ศ. 2010 ในรูปแบบของไอพอดทัชและไอโฟน และวางจำหน่ายในรูปแบบของไอแพด ในวันที่ 14 กรกฎาคม ค.ศ. 2010
ต่อมาได้วางจำหน่ายในรูปแบบของแอนดรอยด์ ในวันที่ 17 กันยายน ค.ศ. 2010 ต่อมาได้วางจำหน่ายในรูปแบบของวินโดวส์โฟน 7 ในวันที่ 22 ธันวาคม ค.ศ. 2010 ต่อมาได้วางจำหน่ายในรูปแบบของซิมเบียน โอเอส ในเดือนมีนาคม ค.ศ. 2011 ต่อมาได้วางจำหน่ายในรูปแบบของบาด้า โอเอส ในวันที่ 29 มีนาคม ค.ศ. 2011 และล่าสุดได้วางจำหน่ายในรูปแบบของเอกซ์บอกซ์ 360 ในวันที่ 10 สิงหาคม ค.ศ. 2011 โดยเป็นเกมที่มีผู้เล่นคนเดียว และหลายผู้เล่น สำหรับบนไอแพด และ ไคเน็คของเอกซ์บอกซ์ 360
ฮัน จี-มิน
ฮัน จี-มิน (; ; 5 พฤศจิกายน พ.ศ. 2525 —) เป็นนักแสดงหญิง ชาวเกาหลีใต้ มีชื่อเสียงโด่งดังมาจากเรื่องแดจังกึม จอมนางแห่งวังหลวง รับบท ชิน บิ และ ลีซาน จอมบัลลังก์พลิกแผ่นดิน รับบท ซอง ซง-ยอน
ฮัน จี-มินได้เริ่มต้นอาชีพในวงการบันเทิงของเธอในขณะที่ยังเป็นนักเรียนมัธยมปลาย โดยเธอได้แสดงโฆษณาและมิวสิกวิดีโอหลายเรื่องก่อนที่เธอจะเป็นที่รู้จักกันในวงกว้างในปี 2546 ตอนที่เธอแสดงซีรีส์เรื่อง All In และ แดจังกึม จอมนางแห่งวังหลวง โดยเธอได้กล่าวว่าไม่เคยฝันเลยว่าวันนึงเธอจะได้มาเป็นนักแสดงอย่างจริงจัง แต่เธอก็เปลี่ยนความคิดของเธอเมื่อตอนแสดงเรื่อง All In โดยเธอแสดงเป็นคู่หูกับนักแสดงหลักของเรื่อง ซึ่งรับบทโดยซง ฮเย-คโย นักแสดงที่มีชื่อเสียง ภายหลังจากที่การแสดงของเธอได้พัฒนาขึ้นในภาพยนตร์เกินวิสัยที่ได้รับคำชมอย่างมากมายเรื่อง Resurrection ฮันได้เล่นบทที่ท้าทายตัวเธอเองโดยการรับบทที่น่ารักแต่ยังคงเป็นทอมบอยที่มีความทะเยอทะยานโดยมีความฝันที่จะเป็นนักบินในภาพยนตร์เรื่องแรกของเธอเรื่อง Blue Swallow
อุบัติเหตุทางรถยนต์ระหว่างการถ่ายทำซีรีส์เรื่อง Wolf ทำให้ฮัน จี-มินและเอริค มุน นักแสดงที่แสดงร่วมกันได้รับบาดเจ็บอย่างหนัก เนื่องจากขาดนักแสดงหลักทั้งสองคน จึงทำให้ซีรีส์ต้องเลื่อนเวลาฉายออกไปอีก จนกระทั่งในการตัดสินใจขึ้นสุดท้ายจะหยุดถ่ายทำต่อและออกอากาศเพียง 3 ตอนเท่านั้น ภายหลังจากการพักรักษาตัวเป็นเวลานานของเอริค มุน ทั้งสองก็ได้กลับมาแสดงซีรีส์ร่วมกันทันทีในเรื่อง Super Rookie Ranger(รู้จักกันชื่อของ Invincible Parachute Agent หรือ Korea Secret Agency)
ฮันยังเป็นพิธีกรในรายการเกี่ยวกับข่าววงการบันเทิงรายสัปดาห์ทางช่อง KBS ในรายการ Entertainment Relay ระหว่างปี 2549-2551
เธอยังคงแสดงซีรีส์อย่างต่อเนื่อง กับบทบาทนักสู้และภารกิจการกู้ชาติในเรื่อง Capital Scandal และในบทสนมซอง ซงยอนในเรื่อง ลีซาน จอมบัลลังก์พลิกแผ่นดิน
จากภาพลักษณ์ของเธอที่เป็นสาวหวาน,ไร้เดียงสาและบอบบางประกอบกับการพรรณาว่าเธอเป็นสาวน่ารักและคนดีฮันได้สร้างความประหลาดใจในการรับบทบาทหญิงสาวเซ็กซี่ที่ใช้เสน่ห์ยั่วยวนผู้ชายให้หลงใหลในเรื่อง Detective K: Secret of the Virtuous Widow
ฮันรับทเป็นสัตวแพทย์หญิงในเรื่อง Padam Padam... The Sound of His and Her Heartbeats ซึ่งเขียนบทโดยนักเขียนบทละครที่ได้รับการยกย่องอย่างมาก โน ฮีคยอง ซึ่งออกอากาศทางช่องเคเบิลทีวีช่องใหม่ของเกาหลี jTBC
ในปี2012 เธอได้แสดงหนังแนวโรแมนติกคอมมีดีเกี่ยวกับการที่องค์ชายรัชทายาทแห่งโชซอนข้ามเวลามายังอนาคตในศตวรรษที่ 21 ในเรื่อง Rooftop Prince
ในปี2015 ฮันจีมินไดกลับมาแสดงหนังอีกครั้ง และได้แสดงคู่กับ ฮยอน บิน ในเรื่อง Hyde Jekyll, I ซึ่งเป็นเรื่องราวเกี่ยวกับ Gu Seo-jin ทายาทในตระกูลรุ่นที่ 3 ของสวนสนุก Wonder Land เค้าเป็นผู้ชายที่เพียบพร้อมทุกอย่าง หล่อ, ฉลาด และร่ำรวย แต่ด้วยอุบัติเหตุในวัยเด็กอันแสนเจ็บปวดทำให้เขากลายเป็นคน 2 บุคลิก ด้านหนึ่งเป็นผู้ชายเย็นชา โหด และรักสันโดษ อีกด้านเป็นคนอ่อนหวาน และเป็นสุภาพบุรุษ ในชื่อ Robin และเขาเองก็ตั้งใจว่าจะไม่แต่งงาน
Gu Seo-jin ต้องการกำจัดในส่วนของคณะละครสัตว์ใน Wonder Land เนื่องจากขายตั๋วได้น้อย และมีค่าใช้จ่ายสูง แต่เขาต้องมาเจอกับ หัวหน้าคณะละครสัตว์อย่าง Jang Ha-na เธอสัญญาว่าจะทำให้คณะละครสัตว์กับมารุ่งเรื่องเหมือนในอดีตให้ได้ และเธอเองก็ต้องมาตกหลุมรักกับ Robin ผู้ชายอีกด้านหนึ่งของ Gu Seo-jin
ISO 3166-2:CL
ISO 3166-2:CL เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศชิลี ซึ่งทั้งหมดจะแทนรายชื่อ 7 การปกครอง
ประเทศจำลอง
ประเทศจำลอง () เป็นหน่วยซึ่งอ้างว่าเป็นรัฐเอกราชหรือรัฐ แต่ไม่ได้รับการยอมรับจากรัฐบาลของประเทศต่าง ๆ หรือองค์การระหว่างประเทศสำคัญใด ๆ
ประเทศจำลองแตกต่างจากประเทศในจินตนาการ และจากกลุ่มสังคมประเภทอื่น เช่น หมู่บ้านนิเวศ (ecovillage) เผ่าชน ตระกูล ลัทธิ และสมาคมชุมชนผู้อยู่อาศัย โดยการแสดงการอ้างเอกราชเหนือดินแดนกายภาพอย่างเป็นทางการและต่อเนื่อง แม้จะมิได้รับการยอมรับก็ตาม
การรถไฟแห่งรัฐเกาหลี
การรถไฟแห่งรัฐเกาหลี (เกาหลี:조선 민주주의 인민 공화국 철도성, Chosŏn Minjujuŭi Inmin Konghwaguk Ch'ŏldosŏng) เป็นชื่อของหน่วยงานคมนาคมหนึ่งในประเทศเกาหลีเหนือ มีศูนย์กลางที่เปียงยาง ผู้ว่าการรถไฟเกาหลีเหนือคนปัจจุบันชื่อ พัค ยอง ซอก ดำรงตำแหน่งตั้งแต่ปี ค.ศ. 1998คิม จองอิล เป็นคนที่ไม่ชอบเครื่องบิน เพราะอาจเป็นเป้าหมายสายตาของเหล่าร้าย ดังนั้นเขาจึงโดยสารรถไฟข้ามประเทศเป็นประจำ และการเสียชีวิตของเขานั้น ก็เกิดขึ้นในขบวนรถไฟเช่นกัน
ทางรถไฟเกาหลีเหนือไม่มีรั้วกันเขตทาง แม้ว่าทางรถไฟจะผ่าเข้าไปกลางเมือง แม้จะมีกฎห้ามก่อสร้างอาคารบ้านเรือนหรือสถานที่ราชการ ในรัศมี 50 เมตรจากศูนย์กลางทางรถไฟแต่ ก็เป็นเพียงกฎในตำรากฎหมายที่ไม่มีใครบังคับใช้จริงๆ จังๆ ทำให้ชาวบ้านพากันมาตั้งบ้านเรือนชิดเขตทางรถไฟกันมานาน เพราะพื้นที่รอบทางรถไฟเป็นเขตที่มีการค้าขายกันสะดวกที่สุด แม้จะมีรถไฟมา ก็มีเพียงวันละ 1-2 ขบวน เลยไม่มีเหตุจูงใจให้ย้ายออกจากเขตทางรถไฟ
เมื่อวันที่ 5 กันยายน 2006 วทางรถไฟสายหลัก Pyong-ra (เปียงยาง - ด่านราจิน -> Pyongyang-Rajin) ที่เชื่อมชายฝั่งตะวันออกเข้ากับเมืองหลวงงดเดิน ทำให้การโดยสารต้องลำบากกว่าเดิม - การเดินทางจากเมือง Pyongsung ในมณฑล Pyongan ไปเมือง Hoiryeong ในมณฑล North Hamkyung เพื่อไปเมือง Suncheon ใช้เวลามากกว่า 1 เดือน และต้องจ่ายเงินค่าเดินทางไปกีบรถบรรทุกจนเกือบหมดตัว เมื่อกรกฎาคมที่แล้ว เนื่องจากรถไฟโดยสาร จาก Pyongan ไป Chongjin ในมณฑล North Hamkyung มีเดินทุกๆ 10 วัน ทำให้ชาวบ้านต้องอาศัยรถบรรทุกและรถเมล์ถึงจะไปได้
วันที่ 28 เมษายน ค.ศ. 2012 รถไฟขบวนแรกจากเมืองตู้เหมิน มลฑลจี้หลินของจีน จะมุ่งหน้าสู่เกาหลีเหนือเป็นครั้งแรกอย่างเป็นทางการ เพื่อนำนักท่องเที่ยว 65 คน ไปสู่สถานที่พักผ่อนตากอากาศท่ามกลางความสวยงามของเทือกเขาชิลโบ จังหวัดฮัมยอง ซึ่งเป็นสุดยอดภูเขาที่สวยที่สุด 1 ใน 6 ของเกาหลีเหนือ ซึ่งก่อนหน้านี้ จีนเคยนำนักท่องเที่ยวไปเมืองชิลโบซัน ด้วยรถโดยสาร แต่ไม่ค่อยปลอดภัยจากสภาพถนนไม่ดี ขณะที่การเดินทางด้วยรถไฟสะดวกสบายกว่า โดยนักท่องเที่ยวออกเดินทางในตอนค่ำ และถึงปลายทางในตอนเช้าวันถัดไป
ISO 3166-2:IN
ISO 3166-2:LA เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอินเดีย ซึ่งทั้งหมดจะแทนรายชื่อทั้ง 28 รัฐ และ 7 ดินแดนสหภาพ
นาโนเซนเซอร์
นาโนเซนเซอร์ เป็นเทคโนโลยีที่ใช้ในการตรวจวัดได้ในหลากหลายรูปแบบเช่น ตรวจของสะสมในร่างกาย ตรวจแอลกอฮอล์ในเลือด และจมูกอิเล็กทรอนิกส์ที่ใช้ตรวจสอบกลิ่นที่มนุษย์ไม่อาจรับกลิ่นได้
การแพทย์นาโน
การแพทย์นาโน หมายถึง การที่นำนาโนเทคโนโลยีมาใช้อย่างหลากหลายทางการแพทย์เป็นไปอย่างกว้างขวางและรวดเร็ว ได้เริ่มต้นศึกษาวิจัยมาตั้งแต่เมื่อสิบปีที่แล้วจนถึงปัจจุบัน โดยเฉพาะอย่างยิ่งในประเทศสหรัฐอเมริกา กลุ่มประเทศยุโรป กลุ่มประเทศเอเชีย เช่น จีน เกาหลีใต้ อินเดีย และสิงคโปร์ ความรู้ใหม่ๆ เหล่านี้ทำให้เกิด เป็นศาสตร์แขนงใหม่ที่มีชื่อเรียกว่า “NANOMEDICINE”
โชชิ
โชชิ () เป็นเมืองในจังหวัดชิบะ ประเทศญี่ปุ่น ตั้งอยู่ทางทิศตะวันออกสุดของจังหวัด มีขนาดพื้นที่ทั้งสิ้น 83.91 ตารางกิโลเมตร ในปี 2008 มีจำนวนประชากร 72,348 คน
ซากูระ (จังหวัดชิบะ)
ซากูระ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 103.59 คน มีประชากร 172,176 คน
เรือหลวงนเรศวร
เรือหลวง"นเรศวร" (), (FFG 421) เป็นเรือฟริเกตสังกัดกองเรือฟริเกตที่ 2 กองเรือยุทธการ กองทัพเรือไทย ดัดแปลงมาจากเรือฟรีเกตไทป์ 053 ของจีน โดยความร่วมมือกันออกแบบระหว่างกองทัพเรือไทยกับจีน ต่อที่อู่ต่อเรือไชน่าสเตตท์ เมืองเซี่ยงไฮ้ ประเทศจีน ปล่อยเรือลงน้ำเดือนกรกฎาคม พ.ศ. 2536 และเข้าประจำการในปี 15 ธันวาคม พ.ศ. 2537 เรือหลวงนเรศวรมีเรือในชั้นเดียวกันอีกหนึ่งลำคือ เรือหลวงตากสิน
ในปี ค.ศ. 2011 กองทัพเรือได้เลือกระบบ 9LV ของบริษัทซ๊าบ ประเทศสวีเดน ในการปรับปรุงระบบอำนวยการรบ ระบบตรวจการณ์ ระบบควบคุมการยิง และระบบเชื่อมโยงข้อมูลทางยุทธวิธีของ ร.ล."นเรศวร" และ ร.ล."ตากสิน"
โจเซฟ โคนี
โจเซฟ โคนี (เกิดวันที่ 24 กรกฎาคม พ.ศ. 2504) เป็นหัวหน้ากองทัพต่อต้านของพระเจ้า (Lord's Resistance Army - LRA) กลุ่มกองโจรยูกันดา โคนีถูกกล่าวหาจากหน่วยงานของรัฐว่า สั่งการลักพาตัวเด็กเป็นทาสทางเพศเด็กและทหารเด็ก มีการประเมินว่าเด็กกลายเป็นทหารกว่า 66,000 คน และประชาชนสองล้านคนถูกบังคับให้ออกจากที่อยู่ในประเทศตั้งแต่ พ.ศ. 2529 โคนีถูกศาลอาญาระหว่างประเทศในกรุงเฮก ประเทศเนเธอร์แลนด์ ฟ้องคดีอาญาในข้อหาอาชญากรรมสงครามและอาชญากรรมต่อมนุษยชาติ ใน พ.ศ. 2548 แต่ได้หลบเลี่ยงการจับกุม ในเดือน พฤศจิกายน พ.ศ. 2556 มีรายงานว่า โจเซฟ โคนี สุขภาพไม่สู้ดีและกบดานอยู่ที่เมืองนาโซกา สาธารณรัฐแอฟริกากลาง
ใน พ.ศ. 2555 มีการเผยแพร่ภาพยนตร์สั้น "โคนี 2012" สร้างโดยบริษัทอินวิสซิเบิลชิลเดรน (Invisible Children, Inc.) โดยมีจุดประสงค์ต้องการให้เขาเป็นที่รู้จักไปทั่วโลกเพื่อจะได้ถูกจับกุมภายในสิ้นปี พ.ศ. 2555
โตนนท์ วงศ์บุญ
โตนนท์ วงศ์บุญ เกิดวันที่ 7 กรกฎาคม พ.ศ. 2532 ที่ จังหวัดเชียงใหม่ เป็นนักแสดงชาวไทย การศึกษาที่คณะนิเทศศาสตร์ มหาวิทยาลัยเกษมบัณฑิต ได้รับรางวัลจากการประกวด Friday The Idol Project 2010 ก่อนจะแสดงละครทางช่อง 7 เรื่อง "มาหยารัศมี" รับบทเป็น ร.ท.แม้นเทพ ชำนาญยุทธ์ (ต้อม) และมีผลงานละครเรื่องอื่น อย่าง "ลูกไม้หลากสี", "เล่ห์นางหงส์" และ "อาญารัก" ที่เรื่องหลังได้รับคำวิจารณ์ว่าฝีมือการแสดงไม่ดี
มิก มักคาร์ที
ไมเคิล โจเซฟ "มิก" มักคาร์ที () เกิดเมื่อวันที่ 7 กุมภาพันธ์ ค.ศ. 1959 เป็นนักฟุตบอลและผู้จัดการทีมชาวอังกฤษ
โดยมักคาร์ทีเริ่มเล่นฟุตบอลตั้งแต่ปี ค.ศ. 1977 แม็คคาธีถนัดในตำแหน่งกองหลัง หรือบางครั้งเขาก็เล่นในตำแหน่งเซ็นเตอร์แบ็กได้เป็นบางครั้งโดยเล่นให้กับสโมสรฟุตบอลมิลวอลล์ในดิวิชัน 2 ของประเทศอังกฤษ และโด่งดังมากตอนย้ายมาอยู่กับสโมสรฟุตบอลแมนเชสเตอร์ซิตี แล้วได้ย้ายไปอยู่กับสโมสรฟุตบอลเซลติกและสโมสรฟุตบอลโอลิมปิกลียงในสกอตแลนด์และฝรั่งเศสตามลำดับ แล้วเขาได้เลิกเล่นฟุตบอลไปในปี ค.ศ. 1992 แล้วได้หันมาทำงานเป็นผู้จัดการทีมต่อในช่วงปีเดียวกัน โดยสโมสรแรกที่เขาได้ไปคุมคือสโมสรฟุตบอลมิลวอลล์ แล้วในปี ค.ศ. 1996 เขาไปได้คุมทีมฟุตบอลทีมชาติไอร์แลนด์เป็นเวลา 6 ปี แล้วในช่วงปี ค.ศ. 2003 ได้มาคุมสโมสรฟุตบอลซันเดอร์แลนด์ โดยเขาได้ทำผลงานได้ดีโดยนำทีมซันเดอร์แลนด์จบที่ 2 ในฟุตบอลลีกแชมเปียนชิป แล้วเลื่อนชั้นขึ้นมาสู่ชั้นพรีเมียร์ลีกได้ แล้วในช่วงปี ค.ศ. 2006 เขาก็ย้ายไปคุมสโมสรฟุตบอลวูลฟ์แฮมตันวันเดอเรอส์ โดยผลงานในการคุมทีมของเขาเริ่มดีขึ้น โดยได้นำวูลฟ์แฮมตันขึ้นมาสู่พรีเมียร์ลีกได้ในช่วงปี ค.ศ. 2009 แต่เขาก็ไม่สามารถนำทีมวูลฟ์แฮมตันอยู่ในโซนปลอดภัยจากการหนีตกชั้นได้ จึงได้ลาออกไปในปี ค.ศ. 2012 ปัจจุบันมักคาร์ทีได้มาอยู่กับครอบครัวของเขาในเมืองบาร์นสลีย์
ประชาคมเศรษฐกิจอาเซียน
ประชาคมเศรษฐกิจอาเซียน () คือ การร่วมกันทางเศรษฐกิจของประเทศในเขตอาเซียน เพื่อผลประโยชน์ในอำนาจการต่อรองทางเศรษฐกิจ การส่งออก และการนำเข้าของสินค้า จะเริ่มใช้ใน พ.ศ. 2558
ประชาคมเศรษฐกิจอาเซียน ดำเนินการควบคู่ไปกับ ประชาคมการเมืองและความมั่นคงอาเซียน (ASEAN Political-Security Community: APSC) และประชาคมสังคม-วัฒนธรรมอาเซียน (ASEAN Socio-Cultural Community: ASCC) ซึ่งเป็นสามส่วนหลักของประชาคมอาเซียน
แม้อาเซียนจะมิได้มีสนธิสัญญาหรือกฎบัตรมาตั้งแต่ต้น แต่เมื่อเวลาผ่านไปอาเซียนก็ได้พัฒนาความร่วมมือโดยอาศัยฐานในทางกฎหมายระหว่างประเทศมากขึ้น เช่น การที่สมาชิกอาเซียนได้จัดทำสนธิสัญญาไมตรี และความร่วมมือในภูมิภาคเอเชียตะวันออกเฉียงใต้ (Treaty of Amity and Cooperation in Southeast Asia 1976 หรือ TAC) ซึ่งก็เป็นการนำหลักกฎหมายระหว่างประเทศที่มีอยู่เดิมแล้วมาเน้นย้ำระหว่างรัฐในภูมิภาค เช่น หลักการเคารพอำนาจอธิปไตยของรัฐ หลักการไม่แทรกแซงกิจการอันเป็นการภายในของแต่ละรัฐ ซึ่งปรากฏอยู่ในกฏบัตรสหประชาชาติอยู่แล้ว เป็นต้น และอาเซียนก็ได้อาศัยหลักในสนธิสัญญาดังกล่าวมาเป็นหลักการที่อาเซียนยึดถือ และเป็นข้อแม้ในการต่อรองกับรัฐที่ไม่ใช่สมาชิกให้ลงนามเป็นภาคีก่อนจะได้รับให้เข้าร่วมประชุมกับอาเซียนนั่นเอง ข้อพิจารณาสำคัญคือสนธิสัญญาดังกล่าวมิได้เกี่ยวข้องหรือทำขึ้นกับอาเซียนโดยตรง และอาเซียนก็มิได้มีความสามารถในการทำสนธิสัญญาโดยตนเอง เพียงแต่รัฐที่อยู่ในบริเวณเอเชียอาคเนย์ได้เข้าเป็นภาคีสนธิสัญญาดังกล่าวเพื่อประโยชน์ร่วมกันในภูมิภาคและอาศัยอาเซียนเป็นเครื่องมือในการดำเนินความร่วมมือและพันธกรณีหรือหน้าที่ตามสนธิสัญญานั้นย่อมส่งผลกระทบต่อการดำเนินความร่วมมือภายใต้กรอบอาเซียนโดยปริยาย นอกจากนี้ อาเซียนยังได้เป็นเวทีที่ทำให้เกิดสนธิสัญญาในเรื่องอื่น ๆ เช่น การทำให้ภูมิภาคปลอดจากอาวุธนิวเคลียร์ หรือล่าสุดในด้านการต่อต้านการก่อการร้าย ตลอดจนความตกลงเรื่องเศรษฐกิจและความร่วมมือเฉพาะด้าน เช่น ด้านการส่งเสริมสวัสดิการสังคม การศึกษา การป้องกันและปราบปรามอาชญากรรมข้ามชาติสิ่งแวดล้อม การจัดการภัยพิบัติ ฯลฯ ซึ่งล้วนอาศัยอาเซียนเป็นกลไกสำคัญทั้งสิ้น ดังนั้น แม้ในทางรูปแบบแล้วจะไม่ถือว่าอาเซียนได้ตั้งอยู่บนฐานกฎหมายระหว่างประเทศ แต่ในทางเนื้อหากฎหมายระหว่างประเทศและความตกลงเหล่านี้ก็จะได้มีอิทธิพลต่อการดำเนินของอาเซียนในช่วงเวลาที่ผ่านมา
เชื่อถือได้...
สโมสรฟุตบอลคริสตัลพาเลซ
สโมสรฟุตบอลคริสตัลพาเลซ () ก่อตั้งขึ้นในวันที่ 10 กันยายน ค.ศ. 1905 โดยมีฉายาในประเทศไทยว่า "ราชวังเรือนแก้ว" หรือ "ปราสาทเรือนแก้ว" มีสนามประจำสโมสรคือ เซลเฮิสต์พาร์ก เคยมาเล่นในฟุตบอลดิวิชั่น 1 ของอังกฤษ (พรีเมียร์ลีก ในปัจจุบัน) ทั้งหมด 34 ครั้ง ปัจจุบันเล่นในฟุตบอลพรีเมียร์ลีก โดยสโมสรฟุตบอลคริสตัลพาเลซเป็นสโมสรฟุตบอลประจำเมือง คริสตัลพาเลซ หรือในประเทศไทยมีชื่อว่า วังแก้ว ผู้จัดการและหัวหน้าผู้ฝึกสอนปัจจุบัน คือ อลัน พาร์ดิว ที่เข้ามารับตำแหน่งนี้หลังจากการถูกสโมสรปลดออกไปของ นีล วอลนอก ซึ่งวอลนอกก็เข้ามาทำหน้าที่นี้ต่อจาก โทนี พูลิส ที่ลาออกไปอย่างกระทันหันก่อนเริ่มฤดูกาลเพียง 2 วัน
** Kits designed in house upon ending of 3 year contract with Nike. Training wear to continue to be provided by Nike.
ซาบอเทจ (อัลบั้มแบล็กซับบาธ)
ซาบอเทจ () เป็นสตูดิโออัลบั้มที่หกของ วงเฮฟวีเมทัลอังกฤษ แบล็ก ซับบาธ วางขายในเดือนมิถุนายน 1975 
แบล็ก ซับบาธ เริ่มทำอัลบั้มที่หกของพวกเขาในเดือน กุมภาพันธ์ 1975 ที่มอร์แกนสตูดิโอ ในอังกฤษ พวกเขามีมุมมองในผลงานดนตรีที่แตกต่างมากขึ้นจากการทำอัลบั้ม "Sabbath Bloody Sabbath" มือกีตาร์ Tony Iommi กล่าวว่าในการทำอัลบั้มที่ผ่านมาทำให้พวกเรามีเทคนิคทางด้านดนตรีมากขึ้น
อัลบั้มนี้วางขายเมื่อ 27 มิถุนายน 1975 แบล็ก ซับบาธได้รับความเห็นจาก Rolling Stone ว่า"อัลบั้มนี้ไม่ได้เป็นเพียงอัลบั้มที่ดีที่สุดตั้งแต่การทำอัลบั้ม Paranoid แต่มันอาจจะดีที่สุดที่เคยมีมา อัลบั้มนี้ขึ้นชาร์ดของ อังกฤษ ได้อันดับที่ 7 และอันดับที่ 28 ของอเมริกามียอดขาย 60,000 แผ่น
ทุกเพลงแต่งโดยสมาชิกของวง แบล็ก ซับบาธ
โรงพยาบาลกรุงเทพ
โรงพยาบาลกรุงเทพ () ในปี พ.ศ. 2561 ได้ขยายเครือข่ายรวม 46 สาขา ต่อมาใน ปี พ.ศ. 2562 ได้เปิดขยายสาขาอีก 3 สาขาได้แก่ Samitivej Japanese Regional Hospital โรงพยาบาลกรุงเทพเขาใหญ่ โรงพยาบาลกรุงเทพเชียงราย และในปี พ.ศ. 2563 ได้เปิด โรงพยาบาลกรุงเทพจอมเทียน และขยายเครือข่ายรวม 50 สาขา ในปี พ.ศ. 2563
โรงพยาบาลครอบคลุมพื้นที่ให้บริการแทบทุกภูมิภาคของไทย โดยเฉพาะในเมืองใหญ่และแหล่งท่องเที่ยว ด้วยทีมแพทย์เฉพาะทาง บุคลากรมืออาชีพ และเทคโนโลยีทางการแพทย์ที่ทันสมัย ประสิทธิภาพสูง เพรียบพรัอมด้วยบริการฉุกเฉินและบริการพิเศษเหนือระดับ สิ่งอำนวยความสะดวกครบครัน เพื่อสนองตอบทุกความต้องการของผู้ใช้บริการทั้งชาวไทยและชาวต่างประเทศ บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโลเมโมเรียล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น
ตั้งอยู่ 2 ซ.ศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร และเป็นโรงพยาบาลที่ได้รับพระราชทานตราครุฑ
เรือหลวงอ่างทอง
เรือหลวงอ่างทอง (791) () เป็นเรือยกพลขึ้นบกขนาดใหญ่ลำแรกของกองทัพเรือไทย สังกัดกองเรือยกพลขึ้นบกและยุทธบริการ และเป็นเรือในประจำการที่มีขนาดใหญ่เป็นอันดับที่ 3 ของของกองทัพเรือไทยในปัจจุบัน รองจาก เรือหลวงจักรีนฤเบศร และ เรือหลวงสิมิลัน
เรือหลวงอ่างทองหมายเลข 791 เป็นเรือหลวงอ่างทองลำที่ 3 ของไทย ซึ่งเรือหลวงอ่างทองลำแรกนั้น เดิมทีคือเรือพระที่นั่งมหาจักรีลำที่สอง และเรือหลวงอ่างทองลำที่สอง (711) คือเรือ USS LST-924 ของกองทัพเรือสหรัฐอเมริกา
โครงการจัดหาเรือหลวงอ่างทองเข้าประจำการ เป็นไปตามแผนพัฒนากองทัพในระยะ 9 ปี โดยได้มีการลงนามในสัญญาจ้าง เมื่อวันที่ 26 กันยายน พ.ศ. 2551 โดย พลเรือเอก สถิรพันธุ์ เกยานนท์ ผู้บัญชาการทหารเรือในขณะนั้น เป็นผู้ลงนามในสัญญาจ้าง โดยกระทรวงกลาโหมได้อนุมัติให้กองทัพเรือจ้างสร้างเรือยกพลขึ้นบก เป็นเงิน 4,944 ล้านบาท
เรือหลวงอ่างทองนั้นได้ต่อขึ้นมาด้วยวัตถุประสงค์เพื่อใช้ในภารกิจช่วยเหลือประชาชน การบรรเทาสาธารณภัย ค้นหาและช่วยเหลือผู้ประสบภัยทางทะเล การปฏิบัติการสะเทินน้ำสะเทินบก และ การขนส่งลำเลียงทางทะเล เป็นเรือบัญชาการและฐานปฏิบัติการในทะเล
พ.ศ. 2560 ได้ทำภารกิจช่วยเหลือประชาชน การบรรเทาสาธารณภัยทางภาคใต้ของประเทศไทยจากเหตุอุทกภัย
การขนส่งในประเทศเกาหลีเหนือ
การคมนาคมต่างๆ ในสาธารณรัฐประชาธิปไตยประชาชนเกาหลี
ถึงแม้ว่าเกาหลีเหนือจะมีถนนทุกแห่งทั่วประเทศ แต่เนื่องจากเป็นคอมมิวนิสต์ ดังนั้นถนนส่วนใหญ่จึงไม่ลาดยาง มักจะขรุขระ ทำให้มีการปรับปรุงทางบ่อยครั้ง เนื่องจากไม่มีงบประมาณพอ ในปัจจุบัน ถนนทั่วประเทศมีระยะทางประมาณ 31,200 กิโลเมตร (ข้อมูลปี ค.ศ. 1999)
ในเปียงยาง มีระบบขนส่งสาธารณะหลายระบบ มีทั้งรถแท็กซี่ รถรางและรถทรอลเลย์บัสประจำทางที่เป็นของชาติตนเอง
ในเกาหลีเหนือ ได้มีการตั้งกรมระบบรางขึ้นมา แบ่งเป็น รถไฟทางไกล รถไฟใต้ดิน เป็นต้น
ในเกาหลีเหนือ มีแม่น้ำที่สำคัญหลายแห่ง เช่น แม่น้ำแทดง ซึ่งเป็นส่วนทำให้เกิดเมืองท่ามากมายในเกาหลีเหนือ
สายการบินเพียงหนึ่งเดียวของเกาหลีเหนือ คือ แอร์โครยอ และมีสายการบินอื่นมาลงที่เกาหลีเหนือ ได้แก่ แอร์ไชนา บินระหว่าง ปักกิ่ง - เปียงยาง
วัดโลกโมฬี
วัดโลกโมฬี เป็นวัดเก่าแก่แห่งหนึ่งในจังหวัดเชียงใหม่ อายุกว่าห้าร้อยปี สร้างในสมัยอาณาจักรล้านนา ตั้งอยู่บริเวณทิศเหนือของตัวเมืองเชียงใหม่ ใกล้แจ่งหัวริน
วัดโลกโมฬีไม่มีหลักฐานปรากฏอย่างแน่ชัดว่าสร้างขึ้นในสมัยใด แต่ได้ปรากฏชื่อวัดโลกโมฬีในตำนานของวัดพระธาตุดอยสุเทพ 
ในปี พ.ศ. 1910 พญากือนา ทรงให้ราชบุรุษไปนิมนต์พระมหาเถระเจ้ามาสืบศาสนาในล้านนา แต่พระมหาเถระทรงชราภาพมาก จึงให้พระอนันทะเถระและพระเถระที่เป็นศิษย์อีก 10 รูป มาสืบทอดพระพุทธศาสนาในดินแดนล้านนาซึ่งคณะสงฆ์เหล่านั้นได้จำพรรษาที่วัดโลกโมฬี อันเป็นสถานที่ใช้ในการต้อนรับพระราชอาคันตุกะจากต่างเมือง
ต่อมาในปี พ.ศ. 2070 พญาเมืองเกษเกล้า ได้ถวายบ้านหัวเวียงให้เป็นอารามวัดโมฬี และใน พ.ศ. 2071 ได้ทรงให้สร้างมหาเจดีย์และวิหารโลกโมฬี ต่อมาเมื่อพญาเกศเกล้าถูกลอบปลงพระชนม์ในปี พ.ศ. 2088 เหล่าข้าราชการ ขุนนาง ได้ทำพิธีที่วัดแสนนอก นำพระบรมอัฐิมาบรรจุไว้ที่วัดโลกโมฬีนอกกำแพงเมืองเชียงใหม่ด้านเหนือของพระอาราม ซึ่งเป็นพระอารามหลวงประจำพระองค์ 
จากนั้นเสนาอำมาตย์จึงได้ทูลเชิญพระนางจิรประภามหาเทวี พระอัครมเหสี ขึ้นครองราชสมบัติ ขณะนั้นล้านนากำลังอ่อนแอ สมเด็จพระไชยราชาธิราช กษัตริย์อยุธยา จึงยกทัพมาตีล้านนา แต่ด้วยพระนางจิรประภาได้ถวายเครื่องบรรณาการไปถวายขอเป็นมิตร พร้อมทูลเชิญสมเด็จพระไชยราชาธิราชเสด็จมาทำบุญที่กู่พญาเมืองเกศเกล้า วัดโลกโมฬี
ช่วงเวลาที่เชียงใหม่ตกเป็นเมืองขึ้นของพม่าตั้งแต่ปี พ.ศ. 2122 เป็นต้นมา วัดวาอารามต่าง ๆ ถูกเผาทำลายไปมากมายแต่วัดโลกโมฬีไม่ได้ถูกเผา เนื่องจากพระเจ้าสาวัตถีนรถามังคะยอ กษัตริย์แคว้นล้านนาได้ทรงเมตตาธรรมพระมหาสมเด็จวัดโลกโมฬีไว้กับวัดวิสุทธาราม และเป็นวัดสำคัญในพระราชสำนักมาโดยตลอด
ในปีพ.ศ. 2440 วัดโลกโมฬีตั้งอยู่แขวงบ้านทับม่าน แคว้นเจ็ดยอด เจ้าอธิการชื่อ "ตุ๊พวก" รองอธิการชื่อ "ตุ๊คำ" เป็นนิกายเชียงใหม่ มีโฉนดออกเมื่อวันที่ 17 สิงหาคม 2482 กระทั่งสงครามโลกครั้งที่สอง วัดโลกโมฬีถูกทิ้งให้ร้าง จนถึงปี พ.ศ. 2502 กรมศิลปากรได้ขึ้นทะเบียนวัดโลกโมฬีเป็นโบราณสถานแห่งชาติ
9 พฤศจิกายน พ.ศ. 2544 กรมการศาสนาได้อนุมัติให้ยกฐานะวัดโลกโมฬีจากวัดร้างให้เป็นพระอารามที่ถูกต้องตามกฎหมาย และได้แต่งตั้งให้พระญาณสมโพธิเป็นผู้รักษาการแทนเจ้าอาวาส และในปี พ.ศ. 2545 ได้มีการเททองรูปเหมือนพระนางจิรประภามหาเทวี ประดิษฐานภายในวัด
มิสติโก
ลุยส์ อิกนาซิโอ อูริเบ อัลบีร์เด (; เกิด 22 ธันวาคม ค.ศ. 1982) เป็นนักมวยปล้ำอาชีพสวมหน้ากากชาวเม็กซิโก ปัจจุบันเป็นนักมวยปล้ำของสมาคมต่าง ๆ เช่น Asistencia Asesoría y Administración (AAA) และ World Wrestling League (WWL) เดิมเป็นที่รู้จักในสมาคม Consejo Mundial de Lucha Libre (CMLL) ในนาม มิสติโก (Místico) และเป็นที่รู้จักในสมาคม WWE ในนาม ซินการา (Sin Cara)
วันที่ 30 มกราคม 2011 ซินการาได้ตกลงเซ็นสัญญาการปล้ำใน WWE อย่างเป็นทางการ ในรอว์ (4 เมษายน 2011) ได้ปรากฏตัวเป็นครั้งแรก โดยมาช่วยแดเนียล ไบรอันจากการเล่นงานของแชมป์ยูเอส เชมัส และได้ปรากฏตัวในสแมคดาวน์ (8 เมษายน) มาเล่นงานแจ็ก สแวกเกอร์ ในรอว์ (11 เมษายน) ได้เดบิวต์ปล้ำแมตช์แรกเอาชนะปรีโมไปได้ รอว์สัปดาห์ต่อมา (18 เมษายน) ที่ลอนดอน ประเทศอังกฤษ ได้จับคู่กับจอห์น ซีนา เอาชนะแชมป์ WWE เดอะมิซ และอเล็กซ์ ไรลีย์ไปได้ ในเดือนเดียวกันซินการาได้ถูกดราฟท์ย้ายไปสแมคดาวน์และชนะแจ็ก สแวกเกอร์เป็นแมตช์แรก ต่อมาได้เปิดศึกกับชาโว เกอร์เรโร และได้ขึ้นปล้ำศึกใหญ่แรกในโอเวอร์เดอะลิมิต (2011)โดยชนะชาโว
ในมันนีอินเดอะแบงก์ (2011)ได้ร่วมปล้ำไต่บันไดชิงกระเป๋ามันนีอินเดอะแบงก์แลดเดอร์แมตช์แต่ไม่ชนะ ต่อมาได้ถูกทาง WWE ทำการแบนเป็นเวลา 30 วันด้วยกัน โทษฐานกระทำผิดกฎการรักษาสุขภาพนักมวยปล้ำของสมาคม โดยการเสพสารสเตอร์รอยด์ ซึ่งเป็นสารต้องห้ามที่ใช้ในการสร้างกล้ามเนื้อ และเป็นการทำผิดครั้งแรก (หากผิด 3 ครั้งจะถูกไล่ออก) ก่อนจะให้ฮูนิโคสวมบทเป็นซินการาแทน ในสแมคดาวน์ (13 กันยายน 2011) ได้กลับมาและเปิดศึกกับฮูนิโคที่รับบทเป็นซินการาตัวปลอม และท้าเจอกันในเฮลอินเอเซล (2011)โดยตัวจริงเป็นฝ่ายชนะ ในสแมคดาวน์ (21 ตุลาคม 2011) ได้ท้ากับฮูนิโคโดยผู้แพ้จะต้องถูกถอดหน้ากาก สุดท้ายซินการาเป็นฝ่ายชนะ หลังแมตช์ฮูนิโคไม่ยอมถอดหน้ากากเลยโดนซินการาอัดแล้วก็จับถอดหน้ากากก่อนจะโยนให้แฟนๆ ในเซอร์ไวเวอร์ซีรีส์ (2011)ได้ร่วมทีมของแรนดี ออร์ตันปะทะทีมของบาร์เร็ตต์แบบ 5 ต่อ 5 คัดออก โดยระหว่างปล้ำซินการาจะกระโดดข้ามเชือกเส้นสามจากบนเวทีใส่ฮูนิโคข้างล่างแต่ไม่พ้นเชือก จนบาดเจ็บที่ข้อเท้าซ้าย และต้องออกจากการแข่งขัน ทำให้ต้องพักเป็นเวลา 6-9 เดือน
ในสแมคดาวน์ (1 มิถุนายน 2012) ซินการาได้กลับมาจากอาการบาดเจ็บโดยชนะฮีท สเลเตอร์ ในโนเวย์เอาท์ (2012)ชนะฮูนิโคไปได้ ในรอว์ (9 กรกฎาคม 2012) ซิน คาราเอาชนะฮีท สเลเตอร์ได้สิทธิ์เข้าร่วมชิงกระเป๋าในมันนีอินเดอะแบงก์ (2012) สุดท้ายดอล์ฟ ซิกก์เลอร์คว้ากระเป๋าไปได้ ในรอว์ ตอนที่ 1,000 จับคู่กับเชมัส และเรย์ มิสเตริโอ ชนะอัลเบร์โต เดล รีโอ, ดอล์ฟ ซิกก์เลอร์ และคริส เจริโคไปได้ ในสแมคดาวน์ (14 กันยายน 2012) ทีโอดอร์ ลองได้จัดแมตช์ 4 เส้า ชิงแชมป์อินเตอร์คอนติเนนทัลในไนท์ออฟแชมเปียนส์ (2012) ระหว่าง ซินการา, โคดี โรดส์, เดอะมิซ และเรย์ สุดท้ายมิซเป็นฝ่ายป้องกันได้ ในรอว์ (1 ตุลาคม 2012) ซินการากับเรย์ได้เอาชนะปรีโมและเอปีโก และผ่านเข้ารอบรองในทัวร์นาเมนต์เพื่อไปชิงแชมป์แท็กทีม ในรอว์ (8 ตุลาคม 2012) ซินการากับเรย์ได้เอาชนะไพรม์ไทม์เพลเยอส์ ผ่านเข้ารอบชิงชนะเลิศ ในรอว์ (22 ตุลาคม 2012) ซินการากับเรย์ตกรอบแพ้ให้โคดี โรดส์และแดเมียน แซนดาว
ซินการาได้หมดสัญญากับ WWE เมื่อวันที่ 10 มกราคม 2014 ก่อนจะไปเซ็นสัญญาปล้ำกับสมาคม Asistencia Asesoría y Administración (AAA) และสมาคม World Wrestling League (WWL)
นาธาน เอคเคิลสตัน
นาธาน เจฟฟรีย์ จูเนียร์ เอคเคิลสตัน () เกิดเมื่อวันที่ 30 ธันวาคม ค.ศ. 1990 ในเมือง แมนเชสเตอร์ แถวย่านเมือง นิวตอน เฮิร์ท ประเทศอังกฤษ โดยปัจจุบันเขาได้เล่นให้กับ สโมสรฟุตบอลลิเวอร์พูล ใน พรีเมียร์ลีก และ ฟุตบอลทีมชาติอังกฤษ ชุด 17 ปี
โรงเรียนอุดรพิชัยรักษ์พิทยา
โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ระดับมัธยมศึกษาขนาดใหญ่พิเศษ โรงเรียนอุดรพิชัยรักษ์พิทยาเป็นโรงเรียนมัธยมศึกษา ประจำจังหวัด อุดรธานี อยู่ที่อันดับที่ 3 รองจาก โรงเรียนอุดรพิทยานุกูล และ โรงเรียนสตรีราชินูทิศ โดยเปิดสอนในระดับชั้นมัธยมศึกษาตอนต้น (ม.1-3) และตอนปลาย(ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 สควท.(สงเสริมคณิตศาสตร์-วิทยาศาสตร์) แผน 2 โปรแกรมการเรียนวิชาคณิตศาสตร์และภาษาอังกฤษ และแผน 3 โปรแกรมการเรียนวิชาภาษาต่างประเทศ ภาษาอังกฤษและภาษาจีน และรวมถึงวิชาเลือกเสรีสำหรับภาษาที่ 3 เช่น จีน, เกาหลี, ฝรั่งเศสและญี่ปุ่น โรงเรียน ตั้งอยู่บนถนน อุดรธานี - หนองบัวลำภู ตรงข้ามกับ ท่าอากาศยานนานาชาติอุดรธานี อำเภอเมืองอุดรธานี จังหวัดอุดรธานี ใช้อักษรย่อว่า อ.พ.ร.
โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ก่อตั้งเมื่อปีการศึกษา 2525 โดยรับนักเรียนชาย - หญิงเข้าเรียนครั้งแรกจำนวน 262 คน จัดห้องเรียน 6 ห้อง ในระยะแรกที่เปิดทำการสอนนั้น เปิดเป็นสาขาของโรงเรียนอุดรพิทยานุกูล มีชื่อเรียกอย่างไม่เป็นทางการว่า "โรงเรียนอุดรพิทยานุกูล 2" ใช้อาคารเรียนของโรงเรียนบ้านหมากแข้ง ซึ่งตั้งอยู่ที่ถนนศรีสุข อำเภอเมือง จังหวัดอุดรธานี เป็นที่ทำการโดยได้รับความกรุณาจาก นายอำนวย อุเทศ ศึกษาธิการเขต เขตการศึกษา 9 (ปัจจุบันเกษียณราชการ) นายอิศรา จรัณยานนท์ ศึกษาธิการจังหวัด (ปัจจุบันเกษียณราชการ) นายสนิทพงษ์ นวลมณี ผู้อำนวยการโรงเรียนอุดรพิทยานุกูล (ปัจจุบันเกษียณราชการ) นางวัฒนา พิธรัตน์ ผู้อำนวยการโรงเรียนบ้านหมากแข้ง (ปัจจุบันเกษียณราชการ) ได้ เป็นกำลังสำคัญในการผลักดันแสวงหาที่ดินเพื่อก่อตั้งเป็นโรงเรียนอย่างเต็ม กำลังความสามารถ จนในที่สุดก็ได้รับความอนุเคราะห์จาก พันตำรวจโทพิชัย สุนทรสัจบูลย์ (ยศขณะนั้นตำแหน่งรองผู้กำกับการตำรวจภูธรจังหวัดนครราชศรีมาปัจจุบันยศพัน ตำรวจโท ตำแหน่ง ผู้บัญชาการตำรวจภูธรภาค 8 จังหวัด) บริจาคที่ดินจำนวน 30 ไร่ 1 งาน 84 ตารางวา เพื่อประโยชน์ในการศึกษา จนกรมสามัญได้ประกาศตั้งเป็นโรงเรียนมัธยมแห่งใหม่ เมื่อวันที่ 9 มีนาคม พ.ศ. 2526 ถือเป็นโรงเรียนประจำจังหวัดแห่งที่ 4 ของจังหวัดอุดรธานี เพื่อเป็นเกียรติแก่ผู้บริจาคที่ดินและคุณตาของท่านคือ ร้อยตำรวจเอก ขุนรักษ์นิกร ตราชู จึงตั้งชื่อโรงเรียนว่า โรงเรียนอุดรพิชัยรักษ์พิทยา และในวันที่ 1 สิงหาคม พ.ศ. 2526 ได้ย้ายมาทำการเรียนการสอนในสถานที่ปัจจุบัน ซึ่งตั้งอยู่ตำบลหมากแข้ง อำเภอเมือง จังหวัดอุดรธานี
อาคารภายในโรงเรียนมีทั้งหมด 10 อาคาร
เว็บไซต์โรงเรียนอุดรพิชัยรักษ์พิทยา
Facebook โรงเรียนอุดรพิชัยรักษ์พิทยา
Facebook กลุ่มศิษย์เก่าโรงเรียนอุดรพิชัยรักษ์พิทยา
รายชื่อโรงเรียนมัธยมศึกษาขนาดใหญ่พิเศษ
อันดับปลาเข็ม
อันดับปลาเข็ม เป็นอันดับของปลากระดูกแข็งจำพวกหนึ่ง ใช้ชื่อวิทยาศาสตร์ว่า Beloniformes
มีลักษณะโดยรวม คือ เป็นปลาขนาดเล็ก มักว่ายรวมฝูงหรือหากินกันบริเวณผิวน้ำ เมื่อตกใจสามารถกระโดดหรือเหินขึ้นเหนือผิวน้ำได้สูงและไกลเหมือนการบินของนกหรือแมลงได้ในบางวงศ์ มีลำตัวยาวมาก ยกเว้นในบางวงศ์ ลำตัวค่อนข้างยาว ลำตัวรูปเหลี่ยม ครีบท้องอยู่ตรงข้ามครีบก้นค่อนไปทางด้านท้ายของลำตัว ครีบหูอยู่ระดับสูงของลำตัว ครีบท้องอยู่ในตำแหน่งท้องริมฝีปากบนและริมฝีปากล่างอาจยื่นยาว ถ้าไม่ยื่นยาวครีบหูหลังท้อง และครีบหางอาจขยายออกไป มีเกล็ดเป็นแบบขอบบางเรียบ
แบ่งออกเป็น 5 วงศ์ พบได้ทั้งในทะเล, น้ำกร่อย และน้ำจืด ในเขตอบอุ่นและเขตร้อนทั่วโลก ได้แก่โดยสามารถแบ่งออกเป็นอันดับย่อยและวงศ์ใหญ่ต่าง ๆ ได้อีก (ดูในตาราง)
ปาโบล ซาบาเลตา
ปาโบล คาเบียร์ ซาบาเลตา คีโรด () เกิดเมื่อวันที่ 16 มกราคม ค.ศ. 1985 เป็นนักฟุตบอลชาวอาร์เจนตินา ปัจจุบันเล่นให้กับเวสต์แฮมยูไนเต็ด ในตำแหน่งแบ็กขวา
ซาบาเลตา เคยมีผลงานใน โอลิมปืกฤดูร้อนปี 2008 มาแล้วด้วยโดยเขาได้ลงเล่นฟุตบอลในนามสัญชาติ อาร์เจนตินา โดยเขาสามารถคว้าเหรียญทองมาให้กับ ทีมชาติของตนได้
กฎหมายสิบสองโต๊ะ
กฎหมายสิบสองโต๊ะ (, ) เป็นกฎหมายโบราณอันเป็นรากฐานของกฎหมายโรมัน กฎหมายสิบสองโต๊ะเป็นหัวใจของรัฐธรรมนูญสาธารณรัฐโรมันและแกนพราว (mos maiorum)
กฎหมายสิบสองโต๊ะเป็นผลของการต่อสู้ทางสังคมอันยาวนานระหว่างแพทริเซียนกับพลีเบียน หลังการขับทาร์ควิเนียส ซูเบอร์บัส (Tarquinius Suberbus) พระมหากษัตริย์โรมพระองค์สุดท้าย สาธารณรัฐมีฝ่ายปกครอง (magistrate) เป็นผู้ปกครองตามลำดับชั้น เดิมแพทริเซียนเท่านั้นที่มีสิทธิ์เป็นฝ่ายปกครอง จึงเป็นเหตุที่พลีเบียนไม่พอใจ ในบริบทของสถานภาพอันไม่เท่าเทียมนี้ พลีเบียนต่อสู้เพื่อให้พวกตนได้รับการยินยอม โดยการขู่ว่าจะแยกตัวออก พวกเขาขู่จะออกจากนคร ซึ่งผลที่ตามมาคือ กิจกรรมของเมืองจะหยุดชะงัก เพราะพลีเบียนเป็นกำลังแรงงานของโรม หนึ่งในการยินยอมสำคัญที่สุดซึ่งพลีเบียนชนะในการต่อสู้ระหว่างชนชั้นนี้ คือ การสถาปนากฎหมายสิบสองโต๊ะ โดยสร้างสิทธิตามกระบวนการยุติธรรมพื้นฐานแก่พลเมืองโรมันทุกคน